Plateatico

Ô Plateatico ô l'ea un tribütô de origine feudale che  ô se versava in cangiô da poscibilitæ, permanente o temporanea, de döviä ô suolo pübblico. In gergo urbanistico, defæti, plateatico ô l' è un termine che ô l'indica un ciassä idoneo all'allestimentô de banchi e banchette.
Ô plateaticum ô l'ea anche dîto plateagium o platagium e ô l'ea ancôn in vigôre in ta França dô XVII secolo côn ô nômme de plaçage o placeage.

Stoia
Finna dai tempi dell' Etæ Comunale pe pôei tegnî in sce suolo pübblicô i banchi  pe môsträ a merçe in vendita, ghe vôeiva  una speccie de autôrizzasiôn che a se ottegniva mediante ô pagamentô de unna çerta sômma,  prôpôrzionä ä  parte de "platea" (ciassa) occupä.

In genere, ae origini ô l'ea inteisô cômme imposta in sce i cônsümmi, dunca riferîa ä quantitæ de merçe e all'estensciôn de terren che  ghe vôeiva pe tegnî i banchi;  sôlô doppô a s' è caratterizzä cômme imposta per l'occupaçiôn dô suolo pübblicô.
L'imposiçiôn fiscale a nô  l'ea assolüta: gh'ea defæti nümerose "zone franche", dôve i commercianti ean esenti daô pagamentô dô tribütô: ad es. i territoi de  prôprietæ de abbaçie e e çittæ governæ dai vescôvi. Riferìsce Ludovico Antonio Muratori In: Antichità italiane, Dissertazione XIX De' Tributi, delle Gabelle, e di altri oneri pubblici de' secoli barbarici. che Il plateatico, che si truova in alcuni documenti, era un tributo pagabile da chi volea vendere in piazza.

I Longobardi han fætô largô üsô dô plateaticum, ma inteisô cômme imposta in sce e fôreste che a comunitæ a pagava ai scignôri, cômme l'erbatico, ô legnatico, ecc.
Durante ô periodo svevo ô plateaticum ô l'ea passoô a indicä i tribüti doganali che se pagavan pe e merci trasportæ da unna çittæ all'atra in occaxiôn de feë e mercôei.

Unna questiôn de plateatico a l'ea stæta l'origine dô scontrô tra Regnô de Napôli e Santa Sede, nota cômme Controversia liparitana: ô vescovô de Lipari ô l' aveiva ô privilegiô de no pagä ô plateatico. Ô gabelliere, invece, avendilô çercoô, ô vescovô o l'aveiva scomunicoô i gabellieri. Ô Re de Napôli,  in quante erede in Sicilia di re normanni, o l'applicava l'appellô pe l' abüzô, cancellandô a scomunica, ma incôrrindo in te quella inflitta dä Santa Sede.

Attualitæ dell'imposta
I Comüni italien, ad esempiô Cremônna, Modena, Verônna, Nòvara, ecc., han unna appoxita unitæ organizzativa pe ô pagamentô dô canone (côscidita tascia pe l'occupaçiôn de spasî e aree pübbliche, a tutela  dell'ôrdine pübblicô e dell'urbanistica. In quarchedün de questi Comüni, l'Unitæ organizzativa ha  l'ha conservoô a denominaçiôn de Plateatico, foscia in omaggio ae antighe tradiçiôin storiche.

 Nòtte 

Categorîa: Stöia
Categorîa:Diritto